REPUBLIKA SRPSKA

OPŠTINA UGLJEVIK

NAČELNIK OPŠTINE

Broj: 02/6-404-71/23

Datum, 23.10.2023.godine

Na osnovu člana 82. stav 3. Zakona o lokalnoj samoupravi (“Službeni glasnik RS”, broj: 97/16), člana 25. i 70. Zakona o javnim nabavkama BiH (“Službeni glasnik BiH” broj 39/14, 59/22), i prijedloga Komisije za javnu nabavku, Načelnik Opštine Ugljevik, donosi sljedeću

***O D L U K U***

***o izboru najpovoljnijeg ponuđača***

Član 1.

Prihvata se prijedlog Komisije za izbor najpovoljnijeg ponuđača u postupku javne nabavke radova „Rekonstrukcija-izmjestanje vodovoda u MZ Uglјevik Selo i MZ Stari Uglјevik“ i ugovor se dodjeljuje grupi ponuđača D.O.O. „MONT-GRADNJA“ UGLJEVIK i D.O.O. „DEJOKOP“ ORAŠJE , čiji je ovlašteni predstavnik DOO„MONT GRADNJA“ Ugljevik,ul. Ćirila i Metodija bb , 76330 Ugljevik za ponuđenu cijenu u iznosu od: **422.901,26 KM bez zaračunatog PDV-a**, kao najbolje ocijenjenuponudu.

Član 2.

Prijedlog ugovora o nabavci radova dostaviće se na potpis izabranom ponuđaču po proteku roka od 15 (petnaest) dana, računajući od dana prijema obaviještenja o donošenju odluke o izboru najpovoljnijeg ponuđača.

Odabrani ponuđač je uz ponudu dostavio sve dokaze tražene tačkom 4.1. Tenderske dokumentacije, i time se oslobađa obaveze naknadnog dostavljanja dokaza.

Član 3.

Ova Odluka stupa na snagu danom donošenja i dostavlja se ponuđaču koji je učestvovao u postupku javne nabavke, u skladu sa članom 71.stav 2. Zakona o javnim nabavkama.

Član 4.

Ova Odluka će se objaviti na veb-stranici [www.opstinaugljevik.net](http://www.opstinaugljevik.net), istovremeno s upućivanjem ponuđačima koji su učestvovali u postupku javne nabavke, u skladu sa članom 70. stav 6. Zakona o javnim nabavkama.

**O b r a z l o ž e nj e**

Postupak javne nabavke radova „Rekonstrukcija-izmjestanje vodovoda u MZ Uglјevik Selo i MZ Stari Uglјevik“, pokrenut je Odlukom o pristupanju postupku javne nabavke radova broj: 02/6-404-71/23 od 26.09.2023.godine.

Javna nabavka je sprovedena putem otvorenog postupka za dostavu ponuda.

Broj obavještenja: 894-1-3-46-3-46/23

Objavljeno na portalu javnih nabavki dana: 28.09.2023.godine

U Službenom Glasniku BiH broj: 69/23 od 06.10.2023.godine.

Komisija za javnu nabavku imenovana je Rješenjem broj: 02/6-404-71/23 od 19.10.2023.godine.

Komisija je dana 23.10.2023.godine dostavila Zapisnik o pregledu i ocjeni ponuda broj 02/6-404-71/23 od 23.10.2023.godine sa preporukom o izboru najpovoljnijeg ponuđača.

Komisija je izvršila pregled i ocjenu kvalifikovanosti ponuđača, o čemu je sačinila odgovarajuće zapisnike, u kojima je utvrđeno sljedeće:

-da je ukupan broj pristiglih ponuda 1 (jedna),

-da je blagovremeno zaprimljena 1 (jedna) ponuda,

-da nema neblagovremeno zaprimljenih ponuda.

-da je ponudu dostavio ponuđač grupa ponuđača D.O.O. „MONT-GRADNJA“ UGLJEVIK i D.O.O. „DEJOKOP“ ORAŠJE , čiji je ovlašteni predstavnik DOO„MONT GRADNJA“ Ugljevik.

-Komisija je dalje zapisnički utvrdila da je grupa ponuđača: grupi ponuđača D.O.O. „MONT-GRADNJA“ UGLJEVIK i D.O.O. „DEJOKOP“ ORAŠJE , čiji je ovlašteni predstavnik DOO„MONT GRADNJA“ Ugljevik, kvalifikovan ponuđač, i da je njegova ponuda prihvatljiva ponuda, jer je dostavio sve zahtijevane dokaze i ponudu je izradio na način određen tenderskom dokumentacijom.

Komisija je primjenjujući kriterij za dodjelu ugovora iz tačke 5.8. Tenderske dokumentacije „najniža cijena prihvatljive ponude“ sačinila rang listu, kako slijedi:

|  |  |  |  |  |  |  |
| --- | --- | --- | --- | --- | --- | --- |
| Naziv ponuđača | | Cijena iz obrasca za cijenu ponude (bez PDV-a) Aneks-3 | Korigovane vrijednosti | | Korigovani iznos cijene ponude | Napomena |
| Matem.greške | Popusti |
| 1 | Grupa ponuđača D.O.O. „MONT-GRADNJA“ UGLJEVIK i D.O.O. „DEJOKOP“ ORAŠJE | 422.901,26 | - | - | - | - |

Komisija u otvorenom postupku za javnu nabavku radova „Rekonstrukcija-izmjestanje vodovoda u MZ Uglјevik Selo i MZ Stari Uglјevik“, imenovana Rješenjem Načelnika Opštine broj 02/6-404-71/23 od 19.10.2023.godine, obzirom da je za konkretnu nabavku predviđena e-aukcija a za istu nabavku je dostavljena samo jedna prihvatljiva ponuda, pa je nakon rasprave, tj. izvršenog pregleda i početne ocjene ponuda, zapisnički zaključcima, predložila Odjesku za javne nabavke investicije i nadzor ugovornog organa da se u skladu sa odredbom člana 3. stav 3. **(Unos i ocjena prihvatljivih ponuda)** Pravilnika o uslovima i načinu korištenja E-aukcije (Službeni glasnik BiH broj 66/16), ne zakazajue E-aukcija za predmetnu nabavku već će da se u smislu člana 69. Zakona o javnim nabavkama dodjeli ugovor jedinom ponuđaču koji je dostavio prihvatljivu ponudu za predmetnu nabavku radova „Rekonstrukcija-izmjestanje vodovoda u MZ Uglјevik Selo i MZ Stari Uglјevik“ i to ponuđaču: grupi ponuđača D.O.O. „MONT-GRADNJA“ UGLJEVIK i D.O.O. „DEJOKOP“ ORAŠJE , čiji je ovlašteni predstavnik DOO„MONT GRADNJA“ Ugljevik,ul. Ćirila i Metodija bb , 76330 Ugljevikjer smatra da je predmetna ponuda, ponuda sa prihvatljivom cijenom, odgovarajuća i dostavljena od strane kvalifikovanog ponuđača.

Ugovorni organ je prihvatio u cjelosti prijedlog Komisije za javnu nabavku jer je prilikom ocjene svih preduzetih radnji u pojedinim fazama provedenog postupka, utvrđeno da nema razloga, nepravilnosti niti propusta u radu koji bi eventualno bili osnov za neprihvatanje preporuka Komisije.

Iz svih prednje navedenih razloga, primjenom odredbi člana 64. stav 1. tačka b. Zakona o javnim nabavkama BiH (Službeni glasnik BiH 39/14,59/22) i tačke 5.8. Tenderske dokumentacije, odlučeno je kao u članu 1. ove Odluke.

**PRAVNA POUKA:**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se podnosi putem ovog ugovornog organa u dovoljnom broju primjeraka, a koji ne može biti manji od tri, kako bi mogla biti uručena izabranom ponuđaču, kao i drugim eventualno zainteresovanim subjektima, direktno na protokol ugovornog organa u šalter salu Opštinske uprave Opštine Ugljevik ili preporučenom pošiljkom.

U prilogu ove odluke dostavljamo:

-Zapisnik o pregledu i ocjeni ponuda

Odsjek za javne nabavke,

investicije i nadzor NAČELNIK OPŠTINE

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Vasilije Perić, dipl.ecc.

Dostavljeno:

1.svim učesnicima u postupku,

2.u spis i

3.Odsjeku za poslove skupštine i ljudske resurse na objavu.-